У Вікіпедыі ёсць артыкулы пра іншых асоб з прозвішчам Грэйвс.

**Морыс Грэйвс (Грэйвз)** (англ.: Morris Cole Graves; 28 жніўня 1910, Фокс-Вэлі, Арэгон — 5 мая 2001, Лалета, Каліфорнія) — амерыканскі мастак і графік, прадстаўнік Паўночна-заходняй школы жывапісу.

Жыццё і творчасць
-----------------

Дзяцінства М. Грэйвса прайшло каля Сіэтла ў маляўнічым рэгіёне П’юджэт-Саўнд, на паўночным захадзе ЗША.

У 1929—1931 — юнга на гандлёвым судне па Ціхім акіяне, наведваў Токіа і Шанхай. Падчас гэтых вандровак пазнаёміўся з дзэн-будызмам, цікавасць да якога ён захаваў да канца жыцця.

Грэйвс быў мастаком-самавучкам. У 1934 г. пакінуў іншыя заняткі і цалкам прысвяціў сябе жывапісу. Разам са сваім таварышам, мастаком Гі Андэрсанам, пасяліўся ў Сіэтле і адкрыў у гэтым горадзе майстэрню. У 1936—1937 удзельнічаў у рабоце Федэральнага праекта па развіцці мастацтва (Federal Art Project); у 1938 пазнаёміўся з вядомым амерыканскім мастаком, кампазітарам і філосафам Джонам Кейджам, які выкладаў у Корнішскім каледжы мастацтваў. У пачатку 1940-х гадоў Грейвс быў прызваны ў войска ЗША.

Свае мастацкія працы ствараў пераважна тушшу, воскам і тэмперай. Тэматычна яго творчасць ахоплівала жывёльны свет і ландшафты з дзяцінства ў П’юджэт-Саўнд. Пасля знаёмства з мастаком Маркам Тобі захапляўся таксама каліграфіяй, якую сплятаў з міфічнымі, містычнымі элементамі. У 1946—1947 гадах, атрымаўшы стыпендыю Гугенхейма, 5 месяцаў правёў у Ганалулу. Тут, у Акадэміі мастацтваў Ганалулу, азнаёміўся з калекцыяй кітайскай рытуальнай бронзы, пасля чаго напісаў 50 палотнаў сімвалічнага зместу і яшчэ больш сур’ёзна пачаў вывучаць будызм. У пасляваенны перыяд рабіў шматлікія падарожжы ў Мексіку, Японію і Еўропу.

Першая персанальная выстава работ у Нью-Ёрку адбылася ў 1947 годзе ў галерэі Уілард. У 1957 годзе прайшла перасоўная выстава яго работ у шэрагу гарадоў Германіі.

Зноскі
------

1. ↑   Праверана 22 жніўня 2017.
2. ↑  Morris Graves<a href='https://wikidata.org/wiki/Track:Q17299517'></a>
3. 1 2
4. ↑  Morris Cole Graves — OUP, 2006. — ISBN 978-0-19-977378-7<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
5. ↑  *Cernuschi A.* Morris Graves // Graves, Morris // *Grove Art Online* / J. Turner — [Oxford, England], Houndmills, Basingstoke, England, New York: OUP, 2018. — ISBN 978-1-884446-05-4 — doi:10.1093/GAO/9781884446054.ARTICLE.T034148<a href='https://wikidata.org/wiki/Track:Q217595'></a><a href='https://wikidata.org/wiki/Track:Q56691875'></a><a href='https://wikidata.org/wiki/Track:Q103928743'></a><a href='https://wikidata.org/wiki/Track:Q810196'></a><a href='https://wikidata.org/wiki/Track:Q21431157'></a><a href='https://wikidata.org/wiki/Track:Q1547776'></a>
6. ↑  Museum of Modern Art online collection Праверана 4 снежня 2019.<a href='https://wikidata.org/wiki/Track:Q73268604'></a>
7. ↑   Праверана 26 снежня 2016.

|  |  |
| --- | --- |
| ⚙️   Тэматычныя сайты | Discogs · RKDartists |
| Слоўнікі і энцыклапедыі | Вялікая нарвежская · Britannica (онлайн) · Universalis |
| 

| Нарматыўны кантроль |
| --- |
| BNF: 150546800 · GND: 119261324 · ISNI: 0000 0001 1480 3320 · LCCN: n83042154 · NTA: 071079696 · SUDOC: 168573946 · VIAF: 115177006 · ULAN: 500010825 |

 |